
ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ 

ΕΙΔΙΚΟΣ ΛΟΓΑΡΙΑΣΜΟΣ ΚΟΝΔΥΛΙΩΝ ΕΡΕΥΝΑΣ

                                           ΑΝΑΡΤΗΤΕΑ  ΣΤΟ ΔΙΑΔΙΚΤΥΟ
Τρίπολη,4/6/2015 

                                                                                      Αρ. πρωτ. Β4764
                                       2η     ΠΡΟΣΚΛΗΣΗ    ΕΚΔΗΛΩΣΗΣ     ΕΝΔΙΑΦΕΡΟΝΤΟΣ      ΕΚΠΑΙΔΕΥΟΜΕΝΩΝ
ΣΤΟ ΠΛΑΙΣΙΟ ΥΛΟΠΟΙΗΣΗΣ ΤΟΥ
ΠΡΟΓΡΑΜΜΑΤΟΣ ΔΙΑ ΒΙΟΥ ΜΑΘΗΣΗΣ ΓΙΑ ΤΗΝ ΕΠΙΚΑΙΡΟΠΟΙΗΣΗ ΓΝΩΣΕΩΝ ΑΠΟΦΟΙΤΩΝ ΑΕΙ

«ΟΡΓΑΝΩΣΗ ΚΑΙ ΔΙΟΙΚΗΣΗ ΑΘΛΗΤΙΚΩΝ ΟΡΓΑΝΙΣΜΩΝ ΚΑΙ ΜΕΓΑΛΩΝ ΓΕΓΟΝΟΤΩΝ» 
Το Τμήμα Οργάνωσης και Διαχείρισης Αθλητισμού του Πανεπιστημίου Πελοποννήσου (Συντονιστής) σε συνεργασία με το Τμήμα Διοίκησης Επιχειρήσεων του Πανεπιστημίου Αιγαίου, διοργανώνει το καινοτόμο και πρωτοποριακό Πρόγραμμα Επικαιροποίησης Γνώσεων Αποφοίτων ΑΕΙ το οποίο είναι δωρεάν για τους συμμετέχοντες συνδυάζοντας βασικά στοιχεία της Διοίκησης του Αθλητισμού (Sports Management) και του Επιχειρηματικού Σχεδιασμού των Αθλητικών Οργανισμών (Business Planning for Sports Organizations), με τις αρχές της Διοργάνωσης Μεγάλων Αθλητικών Γεγονότων (Organizing mega sport Events) με στόχο την στρατηγική ανάπτυξη του Αθλητικού Τουρισμού και της Περιφέρειας.
Σε συνέχεια της 1ης Πρόσκλησης εκδήλωσης ενδιαφέροντος εκπαιδευομένων με αρ. πρωτ. Β4516/28.4.2015 σας ενημερώνουμε για την δυνατότητα υποβολής αιτήσεων για τις παρακάτω περιπτώσεις:

Α) Επειδή δεν καλύφθηκε ο αριθμός των συμμετεχόντων σας ενημερώνουμε ότι μπορείτε να υποβάλλεται αίτηση για τον 2ο  κύκλο σπουδών που θα πραγματοποιηθεί στην Σπάρτη στο Τμήμα Οργάνωσης και Διαχείρισης Αθλητισμού του Πανεπιστημίου Πελοποννήσου για 15 ακόμη θέσεις.

Β) Για το κύκλο σπουδών που θα πραγματοποιηθεί στην Χίο στο Τμήμα Διοίκησης Επιχειρήσεων του Πανεπιστημίου Αιγαίου με αριθμό θέσεων 25.
Οι δύο παραπάνω κύκλοι σπουδών θα ξεκινήσουν τον Σεπτέμβριο.  Το Πανεπιστήμιο Πελοποννήσου αναλαμβάνει την υλοποίηση του έργου με ίδια μέσα μέσω της συγχρηματοδότησης του Επιχειρησιακού Προγράμματος «Εκπαίδευση και Δια Βίου Μάθηση 2007-2013», του Ευρωπαϊκού Κοινωνικού Ταμείου και από εθνικούς πόρους, μέσω του Προγράμματος Δημοσίων Επενδύσεων του Υπουργείου Πολιτισμού, Παιδείας και Θρησκευμάτων, υπό την αίρεση έκδοσης σύμφωνης γνώμης επί του Σχεδίου Απόφασης Υλοποίησης με ίδια μέσα από την Ειδική Υπηρεσία Διαχείρισης του Ε.Π. «Εκπαίδευση και Δία Βίου Μάθηση», με Υπεύθυνο Έργου τον Καθηγητή του Τμήματος  Οργάνωσης και Διαχείρισης Αθλητισμού, κ. Αθανάσιο Κριεμάδη.
Το Πρόγραμμα Επιμόρφωσης διάρκειας 150 ωρών, χορηγεί Πιστοποιητικό Επιτυχούς Συμμετοχής ισοδύναμο με δεκαοκτώ πιστωτικές μονάδες (18 ECTS). Απαραίτητη προϋπόθεση για την απόκτηση του πιστοποιητικού είναι η υποχρεωτική παρακολούθηση των προγραμματισμένων ωρών επιμόρφωσης και η επιτυχής ολοκλήρωση των εργασιών  και των γραπτών εξετάσεων. 

ΠΛΗΡΟΦΟΡΙΕΣ  ΠΡΟΓΡΑΜΜΑΤΟΣ 

Το εν λόγω επιμορφωτικό Πρόγραμμα περιλαμβάνει τις ακόλουθες θεματικές ενότητες (25 ωρών έκαστη):

 ΘΕΜΑΤΙΚΕΣ ΕΝΟΤΗΤΕΣ: 

1.Βασικές Αρχές Διοίκησης Αθλητισμού 

2.Στρατηγικός και Επιχειρηματικός Σχεδιασμός Αθλητικών Οργανισμών 

3.Διοίκηση Ολικής Ποιότητας στην παροχή υπηρεσιών από Αθλητικούς Οργανισμούς 

4. Μάρκετινγκ, Χορηγίες και Δημόσιες Σχέσεις Αθλητικών Οργανισμών 

5.Διοργάνωση Μεγάλων Αθλητικών Γεγονότων και Αθλητικού Τουρισμού 

6.Οικονομικά των Αθλητικών Οργανισμών 

Για την εκτέλεση του Προγράμματος θα χρησιμοποιηθεί η δια ζώσης διδασκαλία. Οι διαλέξεις των μαθημάτων θα  πραγματοποιούνται τις ημέρες  Παρασκευή, Σάββατο, Κυριακή από μέλη του Διδακτικού Προσωπικού και των δύο Ιδρυμάτων. Η αξιολόγηση των υποψηφίων θα πραγματοποιηθεί τόσο κατά τη διάρκεια του προγράμματος με θεωρητικές και πρακτικές εργασίες, όσο και με γραπτές εξετάσεις στο τέλος κάθε ενότητας.
ΔΙΚΑΙΩΜΑ ΣΥΜΜΕΤΟΧΗΣ

Στο Πρόγραμμα  Επιμόρφωσης  έχουν δικαίωμα να συμμετάσχουν:

· απόφοιτοι Τμημάτων ΑΕΙ της ημεδαπής  αντίστοιχων ή συναφών με  το περιεχόμενο του Προγράμματος τίτλου σπουδών, ή ισοτίμου και αντιστοίχου τίτλου σπουδών της αλλοδαπής. Οι υποψήφιοι πτυχιούχοι θα πρέπει να είναι απόφοιτοι με απόκτηση του πτυχίου ΑΕΙ, ή κάτοχοι ισότιμου πτυχίου αλλοδαπής ανώτατης σχολής, μέχρι το έτος 2001 ή να έχει παρέλθει ένα χρονικό διάστημα τουλάχιστον 10 ετών από την ημερομηνία απόκτησης του βασικού τίτλου σπουδών τους. Προκειμένου να δηλώσουν συμμετοχή οι συμμετέχοντες θα πρέπει είτε να έχουν: 1)αντίστοιχο πτυχίο, 2) είτε αποδεδειγμένη επαγγελματική δραστηριότητα στο συγκεκριμένο επιστημονικό τομέα. 

· πτυχιούχοι ΑΕΙ με αποδεδειγμένη επαγγελματική δραστηριότητα (5 ετών και άνω) σε φορείς  του ιδιωτικού και του δημόσιου τομέα,  συναφή με το περιεχόμενο του αντίστοιχης ειδικότητας της ημεδαπής ή και τον σχετικό επιστημονικό τομέα – πεδίο. 
Σημείωση 1: Η δεύτερη ομάδα υποψηφίων γίνεται δεκτή μόνο σε περίπτωση μη κατοχής αντίστοιχων ή συναφών με το περιεχόμενο του Προγράμματος τίτλου σπουδών. 
Σημείωση 2: Προτεραιότητα συμμετοχής θα δοθεί σε απόφοιτους ηλικίας άνω των 45 ετών, καθώς επίσης και σε απόφοιτους χωρίς μεταπτυχιακό τίτλο σπουδών, ενώ λαμβάνονται υπόψη και κοινωνικά κριτήρια (εισόδημα, ευπαθείς κοινωνικές ομάδες).  
ΑΠΑΡΑΙΤΗΤΑ  ΔΙΚΑΙΟΛΟΓΗΤΙΚΑ
1. Αίτηση υποψηφιότητας –συμμετοχής (την υποβάλετε και την εκτυπώνετε από το link: http://195.251.113.134/formtools/modules/form_builder/published/form_pega.php )
2. Αναλυτικό Βιογραφικό Σημείωμα (εκπαίδευση, επαγγελματική εμπειρία, ερευνητική εμπειρία)
3. Φωτοαντίγραφα τίτλων σπουδών, τα  οποία έχουν αποκτηθεί μέχρι το έτος 2001 ή έχει παρέλθει ένα χρονικό διάστημα τουλάχιστον 10 ετών από την ημερομηνία απόκτησης του βασικού τίτλου σπουδών τους. (Σε περίπτωση που οι τίτλοι σπουδών έχουν χορηγηθεί από Πανεπιστήμια της αλλοδαπής θα πρέπει να υποβληθούν επιπροσθέτως και οι νόμιμες βεβαιώσεις ισοτιμίας και αντιστοιχίας τους). 
4. Γνώση χειρισμού Η/Υ με έμφαση στα αντικείμενα: α) επεξεργασίας κειμένων β) υπολογιστικών φύλλων και γ) υπηρεσιών διαδικτύου.
        Προαιρετικά: Αποδεικτικά εκπλήρωσης κοινωνικών κριτηρίων (εισόδημα, ανεργία, ευπαθείς κοινωνικές  

        ομάδες) 
Την  αξιολόγηση του φακέλου υποψηφιότητας εκπαιδευομένων θα διενεργήσει η Επιτροπή του ΠΕΓΑ με βάση τα στοιχεία  που προκύπτουν από τα δικαιολογητικά. 
Οι ενδιαφερόμενοι μπορούν να αποστέλλουν τα απαραίτητα δικαιολογητικά ταχυδρομικά  μέχρι την 29η Ιουνίου 2015 (σφραγίδα ταχυδρομείου) στη διεύθυνση «ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ, ΤΜΗΜΑ ΟΡΓΑΝΩΣΗΣ ΚΑΙ ΔΙΑΧΕΙΡΙΣΗΣ ΑΘΛΗΤΙΣΜΟΥ, ΕΥΣΤΑΘΙΟΥ & ΣΤΑΜ. ΒΑΛΙΩΤΗ & ΠΛΑΤΑΙΩΝ ΣΠΑΡΤΗ  -23100, ΑΦΟΡΑ: «ΑΙΤΗΣΗ ΣΥΜΜΕΤΟΧΗΣ ΓΙΑ ΤΗΝ ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΤΟΥ ΠΕΓΑ για την πόλη ……………(Σπάρτη ή Χίος)» υπόψη κου Κορωνιού Κωνσταντίνου (τηλ. 27310 89670, 89661).
Ο Πρόεδρος του Ειδικού Λογαριασμού Κονδυλίων Έρευνας

του Πανεπιστημίου Πελοποννήσου
Αν. Καθηγητής Γεώργιος Τσούλος
Αναπληρωτής Πρύτανη

